P R E S S E M E D D E L E L S E

**License to deliver: DHL på mission for den 25. James Bond-film No Time To Die**

**For 5. gang har DHL haft en afgørende rolle bag kulisserne til en ny James Bond-film. Denne gang gælder det ”No Time To Die”, der får premiere i Danmark i april 2020. DHL er også denne gang den officielle logistikpartner for produktionen og har stået for transporten af det unikke materiel.**

**Bonn d. 18. februar 2020:** Lige siden Casino Royale (2006) har DHLs logistikeksperter været ansvarlige for transport- og logistikløsningerne i forbindelse med optagelserne af 007-filmene. Og det gælder også for den nyeste film, No Time To Die, hvor DHL med præcision transporterede alting rundt på hele kloden med fly, skib og køretøjer for at overholde filmplanen.

”Det er afgørende for blockbuster-produktioner af denne størrelse, at leveringen af udstyr sker til tiden og på rette sted. Takket være vores internationale netværk og de velorganiserede processer, der udføres af vores medarbejdere til lands, til vands og i luften, kan DHL imødekomme disse særlige krav. Vi er for femte gang stolte af at have støttet den berømte Secret Service agent i hans bestræbelser på at redde verden,” siger Frank Appel, der er adm. direktør for Deutsche Post DHL Group.

Som logistikpartner sørgede DHL for at filmenhederne altid havde det rigtige udstyr til rådighed på rette tid og sted. Filmudstyret blev flyttet mellem locations i Norge, Jamaica, Italien og over hele Storbritannien.

”Vi er faktisk en one-stop-shop i forhold til den transport, et produktionsselskab har behov for, til at skabe en film, og hvad enten vi skal levere med bil, fly eller skib, er vi fokuseret på at sikre kontinuitet i filmproduktionen. Når det haster eller drejer sig om sidste-øjebliks-forsendelser, benytter vi os også af vores Express-netværk. Og for at holde trit med de strenge og skiftende internationale regler for fragt, er vi nødt til hele tiden at være de førende på området og virkelig bringe vores logistikekspertise i spil. Den nye James Bond-film har været endnu en god mulighed for at vise, hvad vi kan levere. Og vi er meget påpasselige med det materiel, andre udviser os tillid til at transportere rundt,” siger John Meller, der i DHL har været den projektansvarlige for No Time To Die-logistikken.

Selv må Deutsche Post DHL Groups egen mission aldrig fejle: Excellence. Simply delivered.

**For yderligere oplysninger kontakt venligst:**

Deutsche Post DHL Group

Media Relations

David Stöppler

Telefon: +49 228 182-9944

E-mail: pressestelle@dpdhl.com

Se venligst også: [www.dpdhl.de/press](http://www.dpdhl.de/press)

**Om DHL:**

Deutsche Post DHL Group er verdens førende logistikfirma. Virksomheden forbinder mennesker og markeder, muliggør den globale handel, og arbejder målrettet på at være førstevalget for kunder, medarbejdere og investorer verden over. Deutsche Post DHL Group bidrager til verden gennem en ansvarlig måde at drive virksomhed på, ved at udvise samfundsansvar og gennem forskellige aktiviteter med fokus på miljøet. I 2050 er Deutsche Post DHL Groups målsætning at være CO2-neutrale. Deutsche Post DHL Group er hjemsted for to stærke brands: Deutsche Post er Europas førende postvæsen, og DHL tilbyder en omfattende række af logistiske løsninger inden for internationale ekspresforsendelser, godstransport, supply chain management og e-handel. Deutsche Post DHL Group har globalt omkring 550.000 medarbejdere i flere end 220 lande og territorier. I 2018 var Deutsche Post DHL Groups omsætning på mere end 61 milliarder euros. [www.dhl.dk](http://www.dhl.dk)